بیعہ

بیعہ یا کلیسا یہ لفظ یہود ونصاری دونوں کے عبادت خانوں پر بولا جاتا تھا لیکن بعد میں یہود نے ان کا نام بیعہ کی بجائے صلوات رکھ لیا تاکہ دونوں کے درمیان میں امتیاز رہے ۔
بیع بیعہ کی جمع ہے اور عموماً مسیحیوں کا عبادت خانہ مراد لیا جاتا ہے جس کے معنی ہیں یہود ونصاریٰ کے عبادت خانے اور گرجا گھر (Churches)۔انوار البیان فی حل لغات القرآن،علی محمد، سورۃ الحج،آیت 40،مکتبہ سید احمد شہید لاہور، کلیسا،گرجا گھر ،یہودیوں کا عبادت خانہ۔لغات المنجد،صفحہ 110،کتب خانہ دار الشاعت کراچی
یہ لفظ عموما یہود و نصاریٰ کی عبادت گاہوں کے لیے بولا جاتا ہے جبکہ تخصیص کے لیے بیعۃ النصاریٰ(Church) یا کنیسۃ النصاریٰ اور بیعۃ الیہود یا کنیسۃ الیہود(Synagogue)المورد ،ڈاکٹر روحی بعلبکی،صفحہ256،دارالعلم بیروتالقاموس الاصطلاحی، وحید الزماں کیرانوی ،صفحہ 130،دارالشاعت کراچی
قرآن کریم میں سورۃ الحج کی آیت40 میں اس کا ذکر ہے 
اور اگر اللہ تعالیٰ بچاؤ نہ کرتا لوگوں کا انھیں ایک دوسرے سے ٹکراکر تو (طاقتور کی غارتگری سے ) منہدم ہوجائیں خانقاہیں اور گرجے اور کلیسے اور مسجدیں جن میں اللہ تعالیٰ کے نام کا ذکر کثرت سے کیا جاتا ہے۔
ابن عباس سے آیت لھدمت صوامع کے بارے میں فرمایا کہ صوامع وہ عبادت گاہیں ہیں جس میں راہب رہتے ہیں اور ’’ البیع‘‘ سے مراد یہودیوں کی عبادت گاہیں اور ’’ صلوت‘‘ نصاریٰ کے گرجا گھر ہیں اور ’’ مساجد‘‘ مسلمانوں کی مسجدیں ہیں۔تفسیر در منثور،جلال الدین السیوطی
صَوَامِعُ، صومعہ کی جمع ہے جو نصاریٰ کے تارک الدنیا راہبوں کی مخصوص عبادت گاہ کو کہا جاتا ہے اور بیع بیعۃ کی جمع ہے جو نصاریٰ کے عام کنیسوں کا نام ہے(معارف القرآن مفتی محمد شفیع)

 حوالہ جات 

زمرہ:مسیحی اصطلاحات